Nafarroako Parlamentuko Mahaiak, 2022ko ekainaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Osasun Departamentuan eta bere erakunde autonomoetan lan egiten duten kazetarien kopuruari eta komunikazio eta/edo sare sozialetako eginkizunetan ari diren pertsonen kopuruari buruzkoa (10-22/PES-00198).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko ekainaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, kazetarien kopuruari buruzko honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

1.- Osasun Departamentuan eta bere erakunde autonomoetan lan egiten duten kazetarien kopurua eta komunikazio eta/edo sare sozialetako eginkizunetan ari diren pertsonen kopurua 2011-2015 legegintzaldiaren bukaeran. Haien lanpostuak eta eginkizunak.

2.- Osasun Departamentuan eta bere erakunde autonomoetan lan egiten duten kazetarien kopurua eta komunikazio eta/edo sare sozialetako eginkizunetan ari diren pertsonen kopurua 2015-2019 legegintzaldiaren bukaeran. Haien lanpostuak eta eginkizunak.

3.- Osasun Departamentuan eta bere erakunde autonomoetan gaur egun lan egiten duten kazetarien kopurua eta komunikazio eta/edo sare sozialetako eginkizunetan ari diren pertsonen kopurua. Haien lanpostuak eta eginkizunak.

Iruñean, 2022ko ekainaren 21ean

Foru parlamentaria: Cristina Ibarrola Guillén